
REPUBLIKA HRVATSKA
TRGOVAČKI SUD  U OSIJEKU
STALNA SLUŽBA 
U SLAVONSKOM BRODU                                        BROJ: 2/ St-2662/2016-7
Trg pobjede 13
SLAVONSKI BROD     

                            
                                                                R  J  E  Š  E  N  J  E


	TRGOVAČKI SUD U  OSIJEKU STALNA SLUŽBA TRGOVAČKOG SUDA U SLAVONSKOM BRODU, po sucu Davorinu Pavičić, odlučujući  povodom prijedloga Financijske agencije Zagreb, Regionalni centar Zagreb, radi provedbe skraćenog stečajnog postupka nad stečajnim dužnikom VELIKO SRCE  OIB: 31221847036 sa sjedištem Malomlačka 136, 10000 ZAGREB,  dana 3. siječnja 2017.

                                                            r i j e š i o   j e

I	Ovaj sud oglašava se mjesno nenadležnim za postupanje u gornjem predmetu.
II	Nakon pravomoćnosti ovog rješenja predmet će se dostaviti mjesno nadležnom Trgovačkom sudu u Zagrebu.                                           

              O b r a z l o ž e n j e

Financijska agencija podnijela je prijedlog za pokretanje  skraćenog stečajnog postupka nad stečajnim dužnikom VELIKO SRCE sa sjedištem u Malomlačka 136, u Zagrebu.
Rješenjem VTS RH Zagreb određen je Trgovački sud u Osijeku kao drugi stvarno nadležan sud za postupanje u gornjem predmetu.
Ovaj sud je objavio oglas 18. studenog 2016.g. kojim je pozvao dužnika da u roku od 15 dana od dana objave oglasa na E-oglasnoj ploči podnese ovom sudu ovjerovljeni prokazni popis imovine, a vjerovnike da u roku od 45 dana od objave na E-oglasnoj ploči suda predlože otvaranje stečajnog postupka nad dužnikom uz uplatu predujma u iznosu od 10.000,00 kn, a u točki IV oglasa je navedeno ako nitko u navedenom roku ne predloži otvaranje stečajnog postupka i ne predujmi sredstva za namirenje troškova postupka, smatrat će se da je dužnik nesposoban za plaćanje i tada sud po službenoj dužnosti donosi rješenje o otvaranju i zaključenju skraćenog stečajnog postupka.

Sud je objavio oglas 18.11.2016.g. pozivajući vjerovnike da najkasnije u roku od 45 dana od objave oglasa predlože otvaranje stečajnog postupka nad dužnikom. U tom roku 19.12.2016.g.  prijedlog je podnijelo Ministarstvo financija Porezna uprava , PU Zagreb navodeći da ima tražbinu u iznosu od 1.601.398,51 kn na temelju poreza doprinosa i drugih javnih davanja, te da se dužnik nalazi u neprekidnoj blokadi dužem od 60 dana tj. neprekidan blokada je 285 dana što dokazuje potvrdom FIN-e. 
Također je Županijsko državno odvjetništvo u Slavonskom Brodu dopisom od   28. prosinca 2016.g. izvijestilo  sud  da je dužnik  vlasnik nekretnina upisanih u k.o. Hrašće i to zk.ul. 803.

Kako je temeljem čl. 8. Stečajnog zakona za postupanje tj. vođenje redovnog stečajnog postupka mjesno nadležan Trgovački sud na čijem se području nalazi sjedište dužnika a to je Trgovački sud u Zagrebu, stoga je odlučeno kao u izreci.


U Slavonskom Brodu, 3. siječnja 2017.g.
                                                                                               S u d a c:
                                                                                                    Davorin Pavičić



NAPUTAK O PRAVNOM LIJEKU:
Protiv ovog rješenje dopuštena je žalba u roku od 8 dana od dana uručenja rješenja ili 
Istekom roka koji počinje teći osmog dana od dana stavljanja rješenja na E oglasnu ploču.
Žalba se upućuje Trgovačkom sudu u Osijeku Stalna služba u Sl.Brodu u 3 primjerka, a
O žalbi odlučuje VTS RH Zagreb.
































Rj/
1. Rješenje nepravomoćno
2. Dostaviti:
FINI ZAGREB
STEČAJNOM DUŽNIKU
ŽDO SL.BROD
· E oglasna ploča

Nakon pravomoćnosti dostaviti TS Osijek radi dostave TS Zagreb

3.1.2017.                                           S u d a c:    
